اسلام آباد : سول جج جوڈیشل مجسٹریٹ محمد عباس شاہ سینئر صحافی ارشد شریف قتل کیس انا سماعت ءِ 14 جون اسکان ملتوی کرے۔ چارشنبے نادے آ عدالت سماعت کرے داوخت آ گواہ تا عدم پیشی آ عدالت ترندی نا درشانی ءِ کرسا بروک آ سماعت آ استغاثہ آن حالیت آتیا کمکاری بٹنگا۔ عدالت اسہ وار ولدا گواہ تے طلبی نا نوٹس جاری کرسا حاضری ءِ پک کننگ ناپارت کرے۔ عدالت ارشد شریف نا پروڈیوسر عثمان و اُرائی سمیعہ ارشد شریف ءِ بیان قلمبند کرفنگ کن بٹنگاسس۔ سماعت اٹی کیس انا جاست و پاستی آفیسر ریکارڈ اتون وار و پراسیکوٹر فیصل قوسین مفتی ایڈووکیٹ عدالت اٹ پیش مسر۔ عدالت کیس انا سماعت ءِ 14 جون اسکان پدبٹے۔
(اے پی پی)
